|  |  |  |
| --- | --- | --- |
| cali |  |  |
| **ΤΙΤΛΟΣ: «ΤΡΟΦΗ ΓΙΑ ΣΚΕΨΗ»ΦΟΡΕΑΣ: ΑΝΑΣΑ-ΕΤΑΙΡΕΙΑ ΥΠΟΣΤΗΡΙΞΗΣ ΑΤΟΜΩΝ ΠΟΥ ΠΑΣΧΟΥΝ ΑΠΟ ΔΙΑΤΑΡΑΧΕΣ ΠΡΟΣΛΗΨΗΣ ΤΡΟΦΗΣ** |  | **Θεματική:** Ζω Καλύτερα-Ευ Ζην**Υποενότητα:**  Ψυχική και Συναισθηματική Υγεία-Πρόληψη **Απευθύνεται** σε: μαθητές/τριες Δημοτικού (Ε΄, ΣΤ΄) και Γυμνασίου  |
|  |  |  |
| **Επικοινωνία**: Μαίρη Σιγανού, 210-9234904, 6945793939**Ιστοσελίδα**: www.anasa-trofigiaskepsi.gr **Περιγραφή του Υλικού**1. Εγχειρίδιο Εκπαίδευσης και Εφαρμογής της Στρατηγικής, με ειδική επιμόρφωση των Εκπαιδευτικών σχετικά με την ενημέρωση, την πρόληψη και την θεραπεία των Διαταραχών Πρόληψης Τροφής.
2. Εγχειρίδιο-Οδηγός προς τον Εκπαιδευτικό της Πρωτοβάθμιας Εκπαίδευσης για την εφαρμογή μέσα στην Τάξη Δραστηριοτήτων στις Διαταραχές Πρόσληψης Τροφής
3. Παράρτημα Δραστηριοτήτων Προαγωγής της Αυτοεκτίμησης (Δημιουργικό παιχνίδι, Χειροτεχνία, Κατασκευές, Ζωγραφική, Παιχνίδι Ρόλων) προς τον Εκπαιδευτικό της Πρωτοβάθμιας Εκπαίδευσης για την εφαρμογή μέσα στην Τάξη
4. Εγχειρίδιο-Οδηγός προς τον Εκπαιδευτικό της Δευτεροβάθμιας Εκπαίδευσης για την εφαρμογή μέσα στην Τάξη Δραστηριοτήτων στις Διαταραχές Πρόσληψης Τροφή
5. Παράρτημα Δραστηριοτήτων Προαγωγής της Αυτοεκτίμησης (Δημιουργικό παιχνίδι, Χειροτεχνία, Κατασκευές, Ζωγραφική, Παιχνίδι Ρόλων) προς τον Εκπαιδευτικό της Δευτεροβάθμιας Εκπαίδευσης για την εφαρμογή μέσα στην Τάξη
6. Εκπαιδευτικό Παιχνίδι για μαθητές α) Δημοτικού, β) Γυμνασίου/Λυκείου πάνω στην ενημέρωση σε θέματα που αφορούν στις Διαταραχές Πρόσληψης Τροφής, στην αυτοεκτίμηση, στην αποδοχή, στην διεκδικητικότητα, στον σεβασμό και στον ισορροπημένο τρόπο ζωής.

Το παιχνίδι έχει το όνομα «ΤΡΟΦΗ ΓΙΑ ΣΚΕΨΗ» και στοχεύει στην ενημέρωση και στην εκπαίδευση των μαθητών της Α΄&Β΄ Εκπαίδευσης, στο σοβαρό θέμα των Διαταραχών Πρόσληψης Τροφής (ΔΠΤ). Το παιχνίδι είναι διαδραστικό και μέσα από ένα ευχάριστο περιβάλλον, με ερωτο-απαντήσεις, αλλά και σημαντικές πληροφορίες (tip) που εμπεριέχει, ενημερώνει και εκπαιδεύει τους μαθητές τόσο στις ΔΠΤ, όσο και σε μία σειρά από έννοιες, όπως η αυτοεκτίμηση, η αποδοχή, η διεκδικητικότητα, ο σεβασμός, ο ισορροπημένος τρόπος ζωής. Το παιχνίδι είναι εύκολα προσβάσιμο από την ιστοσελίδα του έργου μας [www.anasa-trofigiaskepsi.gr](http://www.anasa-trofigiaskepsi.gr) (browser based version), από κινητά και tablets της Apple (iPad-iPhone) και από κινητά και tablets που φέρουν λειτουργικό Android (Samsung, Sony, Lenovo κλπ).**Μορφή Υλικού** **Εκτυπώσιμο**: Όλο το υλικό βρίσκεται στην ιστοσελίδα μας [www.anasa-trofigiaskepsi.gr](http://www.anasa-trofigiaskepsi.gr) και είναι εκτυπώσιμο. **Ψηφιακό**: Το Εκπαιδευτικό παιχνίδι «ΤΡΟΦΗ ΓΙΑ ΣΚΕΨΗ» είναι σε ψηφιακή μορφή.**Στόχοι**Η ΑΝΑΣΑ, εκπόνησε ειδικό επιστημονικό εκπαιδευτικό υλικό για την ενημέρωση, την ευαισθητοποίηση και την αφύπνιση των μαθητών και των Εκπαιδευτικών της Πρωτοβάθμιας και Δευτεροβάθμιας Εκπαίδευσης στα πολύ σοβαρά θέματα των Διαταραχών Πρόσληψης Τροφής (ΔΠΤ). Οι Διαταραχές Πρόσληψης Τροφής (**Ψυχογενής Ανορεξία, Ψυχογενής Βουλιμία, Διαταραχή Επεισοδιακής Υπερφαγίας**) είναι σύνθετες, ψυχογενείς ασθένειες, που δυστυχώς αγγίζουν ένα μεγάλο αριθμό νέων ανθρώπων, **κυρίως παιδιά & εφήβους**, με σοβαρές συνέπειες στη σωματική και ψυχική τους υγεία. Μόνο ειδικά εκπαιδευμένοι θεραπευτές είναι σε θέση να συμβουλέψουν κάποιον, ο οποίος υποφέρει από τις εν λόγω διαταραχές. Οι εκπαιδευτικοί ωστόσο, είναι σε θέση και μπορούν να παίξουν ένα σημαντικό ρόλο στο δρόμο προς τη θεραπεία. Οι εκπαιδευτικοί είναι σε θέση να εντοπίσουν τα προειδοποιητικά σημεία των ΔΠΤ. Από τη θέση του ενήλικα που ενδιαφέρεται και είναι επαρκώς ενημερωμένος και έρχεται καθημερινά σε επαφή με τους μαθητές του, ο εκπαιδευτικός μπορεί επίσης να παίξει σημαντικό ρόλο στην πρόληψη εφαρμόζοντας δραστηριότητες που πραγματεύονται θέματα διατροφής, εικόνας σώματος και αυτοεκτίμησης. Κατά τον ίδιο τρόπο, οι εκπαιδευτικοί μπορούν να βοηθήσουν στη δημιουργία ενός σχολικού περιβάλλοντος, το οποίο να ανταποκρίνεται στις ανάγκες των μαθητών με ΔΠΤ. **Το παρόν υλικό σχεδιάστηκε για να υποστηρίξει τους εκπαιδευτικούς στην απόκτηση γνώσης, δεξιοτήτων και στάσεων που χρειάζεται κανείς για να αισθανθεί σιγουριά και ασφάλεια στην πορεία προς την πρόληψη των ΔΠΤ με θετικό πνεύμα και ενεργητικό τρόπο**. Επιπροσθέτως, προορίζεται να υποστηρίξει τους εκπαιδευτικούς - Α/βάθμιας και Β/βάθμιας Εκπαίδευσης- τόσο για την ενημέρωση/ευαισθητοποίηση των μαθητών τους, όσο και για τη προσέγγιση μαθητών με ΔΠΤ μέσα στις τάξεις, παρέχοντάς τους γνώση για την ψυχική και σωματική τους υγεία. **Αξιολόγηση**Η αποτίμηση/αξιολόγηση του υλικού μας βασίζεται στη συζήτηση που γίνεται μέσα στην τάξη και το πώς έχει καταφέρει όχι μόνο να προβληματίσει στα πολύ σοβαρά θέματα των διαταραχών πρόσληψης τροφής, αλλά να ενημερώσει και να εκπαιδεύσει ταυτόχρονα. Ο εκπαιδευτικός μέσα από ειδικά quiz αναπτύσσει συζήτηση με τους μαθητές καλώντας τους να συζητήσουν γύρω από την αλήθεια ή τον μύθο σε μία σειρά καθημερινών διαπιστώσεων, αξιολογώντας έτσι την ικανότητα των μαθητών να αντιληφθούν τα υπό συζήτηση θέματα. Ενθαρρύνεται η συμμετοχή όλων των μαθητών, κυρίως μέσα από την ομαδική και συνεργατική διαδικασία.  |  |  |

#  **Περιλαμβάνει/ Υποστηρικτικό υλικό:** Όχι. Όλο το υλικό, είναι αυτό που περιγράφεται παραπάνω.